მანანა დოიჯაშვილი

მანანა დოიჯაშვილი (დ. 5 ნოემბერი, 1947, თბილისი, საქართველოს სსრ — გ. 17 იანვარი, 2023გარდაიცვალა კონსერვატორიის პრორექტორი მანანა დოიჯაშვილი 1tv.ge) — ქართველი პიანისტი, საქართველოს სსრ სახალხო არტისტი (1989), თბილისის ვანო სარაჯიშვილის სახელობის სახელმწიფო კონსერვატორიის რექტორი (2000–2012 წლებში), რექტორის პირველი მოადგილე და პროფესორი, საქართველოს მუსიკალური კონკურსების ფონდის დირექტორი.

მანანა დოიჯაშვილმა დაამთავრა თბილისის სახელმწიფო კონსერვატორია პროფესორ თენგიზ ამირეჯიბის ხელმძღვანელობით. ჯორჯე ენესკუს სახელობის კონკურსზე ბუქარესტში (1970), ბედრჟიხ სმეტანას სახელობის კონკურსზე ჩეხოსლოვაკიაში (1974) და სიდნეის პირველ (1977) საერთაშორისო კონკურსებზე გამარჯვებებმა მას დიდი აღიარება მოუტანა. მის საშემსრულებლო ხელოვნებას კარგად იცნობენ რუსეთის, ბულგარეთის, ფინეთის, ამერიკის, ესპანეთის, ავსტრიის, გერმანიის, არგენტინის, კორეის, ავსტრალიის და სხვა ქვეყნების მუსიკოსები და კლასიკური მუსიკის მოყვარულები.

მისი თაოსნობით ხანგრძლივი უმოქმედობის შემდეგ აღდგა და თბილისის მუსიკალურ ცხოვრებას დაუბრუნდა კონსერვატორიის დიდი დარბაზი; მანანა დოიჯაშვილი გახდა საქართველოში საკონკურსო მოძრაობის სულის ჩამდგმელი: მან ჩაუყარა საფუძველი საქართველოს მუსიკოს-შემსრულებელთა (1995) და პიანისტთა თბილისის საერთაშორისო კონკურსებს (1997). გარდა ამისა იგი არის ყოველწლიური ფესტივალის — „საახალწლო მუსიკალური შეხვედრები“ — ინიციატორი და ორგანიზატორი. მანანა დოიჯაშვილის ინიციატივით ჩამოყალიბდა ტრადიციული მრავალხმიანობის საერთაშორისო სიმპოზიუმი (I — 2002 წელს; II — 2004 წელს)

ჯილდოები და აღიარება
1976: საქართველოს სსრ დამსახურებული არტისტი 
1989: საქართველოს სსრ სახალხო არტისტიპიანისტი მანანა დოიჯაშვილი გარდაიცვალა
1999: ღირსების ორდენი
2003: ზაქარია ფალიაშვილის სახელობის პრემია
2004: რუსეთის საშემსრულებლო ხელოვნების ფონდის პრემია (საშემსრულებლო ხელოვნებაში შეტანილი წვლილისათვის) 
2005: საფრანგეთის რესპუბლიკის „ლიტერატურისა და ხელოვნების ორდენის რაინდის“ და „მშვიდობის ელჩის“ საპატიო წოდებები
 2010: ბრწყინვალების საპრეზიდენტო ორდენი

რესურსები ინტერნეტში
თბილისის კონსერვატორიის ოფიციალური მისამართი

სქოლიო

კატეგორია:დაბადებული 5 ნოემბერი
კატეგორია:დაბადებული 1947
კატეგორია:გარდაცვლილი 17 იანვარი
კატეგორია:გარდაცვლილი 2023
კატეგორია:ქართველი პიანისტები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:საქართველოს ღირსების ორდენის კავალრები
კატეგორია:ხელოვნებისა და ლიტერატურის ორდენის კავალრები
კატეგორია:ბრწყინვალების საპრეზიდენტო ორდენის კავალრები